ג'וליאן מור

ג'ולי אן סמית' (באנגלית: Julie Anne Smith; נולדה ב-3 בדצמבר 1960), המוכרת בשם הבמה ג'וליאן מור (Julianne Moor) היא שחקנית וסופרת אמריקאית-בריטית. זוכת פרס אוסקר ושני פרסי גלובוס הזהב. מור החלה להופיע בשנות ה-80 של המאה ה-20 בתפקידים משניים בטלוויזיה. ב-1988 היא קיבלה פרס אמי על תפקידה באופרת סבון "כשהעולם מסתובב". את חשיפתה הבינלאומית קיבלה על הופעתה בסרט "לילות בוגי" שעליה היא קיבלה מועמדות ראשונה לפרס אוסקר. היא גם שיחקה בסרטים מצליחים כמו "סוף הרומן" ו"מגנוליה", וב-2002 היא קיבלה ביקורות מהללות על משחקה בסרטים "הרחק מגן עדן" ו"השעות" שעל תפקידה בהם היא קיבלה פרסים רבים. ב-2009 היא קיבלה מועמדות לפרס גלובוס הזהב על תפקידה בסרט "סינגל מן". ב-2014 זכתה מור בפרס אוסקר לשחקנית הטובה ביותר, פרס גלובוס הזהב לשחקנית הטובה ביותר ובפרס באפט"א לשחקנית הטובה ביותר על הופעתה בסרט "עדיין אליס". ב-2023 היא קבילה מועמדות נוספת לפרס גלובוס הזהב על תפקידה בסרט "הצצה ליחסים". ג'ולי אן סמית' נולדה בבסיס פורט בראג, צפון קרוליינה שבארצות הברית, למשפחה נוצרית בעיקרה, אם כי סבה של סבתה מצד אביה היה יהודי-אשכנזי. אמה של מור, אן (לבית לאב) הייתה פסיכולוגית ועובדת סוציאלית ילידת-סקוטלנד. אביה של מור, פיטר מור סמית' היה צנחן, שופט צבאי וקולונל בצבא ארצות הברית. לה אח ואחות צעירים ממנה. במהלך נעוריה המאוחרים, התגוררה עם משפחתה מספר שנים גם בגרמניה. נאלצה לשנות את שמה המקורי לשם במה הנגזר ממנו על-מנת למנוע בלבול בינה לבין שחקניות בעלות שמות זהים, כך איחדה את שמה הפרטי (ג'ולי) שלה עם זה של אמה (אן), ואת שמו האמצעי של אביה (מור) כשם המשפחה החדש שלה. בשל היותה חצי-סקוטית ולאות הוקרה לאמה המנוחה, מור התאזרחה גם כבריטית ב-2011. מור עברה להתגורר בניו יורק בשנת 1983 והחלה את קריירת המשחק שלה באופרות סבון. כשהחלה לעבוד בתיאטרון היא נאלצה לשנות את שמה כיוון שהייתה כבר שחקנית בעלת שם זהה. תפקידה הראשון על המסך היה בשנת 1985 באופרת הסבון "כשהעולם מסתובב" ברשת CBS, וגילמה בין התפקידים הראשיים את דמותה של פראני יו עד לשנת 1988. בתחילת שנות ה-90 עברה מור לקולנוע, ואת התפקיד המשמעותי הראשון שלה ביצעה ב-1992 בסרט "היד שמנענעת את העריסה". היא גם שיחקה בתפקידים משניים בסרטים: "בני וג'ון" ו"הנמלט". מאז ביססה את עצמה מור כשחקנית מצליחה ושיחקה בין היתר בסרטים "תמונות קצרות", "פארק היורה: העולם האבוד", "ביג לבובסקי", "חניבעל", "נקסט" ו"חסד אכזרי". למור ארבע מועמדוית לפרס אוסקר על הסרטים "לילות בוגי", "סוף הרומן", "הרחק מגן עדן" ו"השעות". ב-2009 שחקה בתפקיד אורח בקומדיית המצבים רוק 30. ב-2012 זכתה מור בפרס אמי, בפרס גלובוס הזהב ובפרס גילדת שחקני המסך על הופעתה בתפקיד הפוליטיקאית שרה פיילין בסרט הטלוויזיה של HBO "חוקי המשחק". באותה שנה הודיעו כי מור עתידה לשחק בסרט "משחקי הרעב: עורבני חקיין - חלק א'". מור קיבלה כוכב בשדרת הכוכבים של הוליווד ב-3 באוקטובר 2013. במאי 2014 זכתה מור בפרס השחקנית הטובה ביותר של פסטיבל קאן על הופעתה בדרמה של דייוויד קרוננברג "מפות לכוכבים". באותה שנה זכתה בפרס אוסקר לשחקנית הטובה ביותר, בפרס גלובוס הזהב, בפרס באפט"א ובפרס גילדת שחקני המסך, על תפקידה בסרט "עדיין אליס". בשנת 2016 שיחקה לצד גרטה גרוויג בקומדיה הרומנטית "הרומן של מגי" בבימויה של רבקה מילר. בשנת 2023 שיחקה בתפקיד ראשי בסרט הקולנוע "הצצה ליחסים".על תפקידה קיבלה מועמדות לפרס גלובוס הזהב לשחקנית המשנה הטובה ביותר - סרט קולנוע. ב-2007 התחילה מור בקריירה ספרותית. ספרה הראשון היה ספר ילדים המבוסס על ילדות של מור, בשם "Freckleface Strawberry". הספר יצא לאור בישראל בשנת 2008 בשם "מנומשת מקושקשת", בתרגום לעברית מאת רימונה די-נור. ב-2009 המשיכה בספר ילדים שני, "Freckleface Strawberry and the Dodgeball Bully". מור הייתה נשואה לשחקן ובמאי התיאטרון, ג'ון גולד רובין, בין השנים 1986–1995. ב-1996, החלה לצאת עם הבמאי בארט פרויינדליק; הם נישאו ב-23 באוגוסט 2003, ולהם שני ילדים משותפים. היא אקטיביסטית ותומכת בזכותן של נשים לבצע הפלה, ואף תרמה 2,000 דולר לקמפיין הבחירות ב-2004 למתמודד המפלגה הדמוקרטית, ג'ון קרי. סיפורים מהצד האפל (1990) - בתפקיד: סוזן (פרק 249). כישוף קטלני (1991) - בתפקיד: קוני סטואן. היד שמנענעת את העריסה (1992) - בתפקיד: מרלן קרייבן. גוף ההוכחות (1993) - בתפקיד: שרון דולאניי. בני וג'ון (1993) - בתפקיד: רות'י. הנמלט (1993) - בתפקיד: ד"ר אן איסטמן. תמונות קצרות (1993) - בתפקיד: מריאן ווימאן. תשעה חודשים (1995) - בתפקיד: רבקה טיילור. מתנקשים (1995) - בתפקיד: אלקטרה. אהבותיו של פיקאסו (1996) - בתפקיד: דורה מאר. מונית לשיקגו (1997) - בתפקיד: אישה מבולבלת. פארק היורה: העולם האבוד (1997) - בתפקיד: ד"ר שרה הרדינג. מיתוס של טביעות אצבע (1997) - בתפקיד:מיה. לילות בוגי (1997) - בתפקיד: אמבר וייווס. ביג לבובסקי (1998) - בתפקיד: מוד לבובסקי. פסיכו (1998) - בתפקיד: ליילה קריין. מי רצח את קוקי? (1999) - בתפקיד: קורה דוואל. בעל אידיאלי (1999) - בתפקיד: הגברת לאורה שאוואליי. הנאשמת (1999) - בתפקיד: תרזה קולינס. סוף הרומן (1999) - בתפקיד: שרה מיילס. מגנוליה (1999) - בתפקיד: לינדה פארטרידג'. חניבעל (2001) - בתפקיד: הסוכנת קלאריסה סטרלינג. אבולוציה (2001) - בתפקיד: ד"ר אליסון ריד. חדשות הספנות (2001) - בתפקיד: וייבי פראוז. תייר עולמי (2001) - בתפקיד: דולסי. הרחק מגן עדן (2002) - בתפקיד: קייטי וויטאקר. השעות (2002) - בתפקיד: לאורה בראון. על פי חוקי המשיכה (2004) - בתפקיד: אודרי וודס. הנשכחים (2004) - בתפקיד: טלי פרטה. זוכת הפרסים מדיפיאנס, אוהיו (2005) - בתפקיד: אוולין ראיין. שקרים באפילה (2006) - בתפקיד: ברנדה מרטין. תסמכי עליו (2006) - בתפקיד: רבקה. הילדים של מחר (2006) - בתפקיד: ג'וליאן. נקסט (2007) - בתפקיד: קאלי פאריס. אני לא שם (2007) - בתפקיד: אליס באדיין. חסד אכזרי (2008) - בתפקיד: ברברה דאלי בייקלנד. לכודים ברשת (2008) - בתפקיד: אריאה (קול בלבד - ללא קרדיט). על העיוורון (2008) - בתפקיד: אשתו של הרופא. חייה הפרטיים של פיפה לי (2009) - בתפקיד: קאט. סינגל מן (2009) - בתפקיד: שארלוט (צ'ארלי). קלואי (2009) - בתפקיד: קאתרין סטיוארט. הילדים בסדר (2009) - בתפקיד: ג'ולס. מקום מקלט (2010) - בתפקיד: קארה הארדינג. טיפש, מטורף, מאוהב - בתפקיד: אמילי (2011). בעיניים של מייזי - בתפקיד: סוזנה (2013). המורה לאנגלית (2013) - בתפקיד: לינדה סינקלייר. קארי (2013) - בתפקיד: מארגרט וייט. דון ג'ון (2013) - בתפקיד: אסתר. מפות לכוכבים (2014) - בתפקיד: הבאנה סגראנד. נון סטופ (2014) - בתפקיד: ג'ן סאמרס. עדיין אליס (2014) - בתפקיד: אליס האוולאנד. משחקי הרעב: עורבני חקיין - חלק א' ומשחקי הרעב: עורבני חקיין - פרק הסיום (2014/2015) - בתפקיד: הנשיאה עלמה קווין הבן השביעי (2015) - בתפקיד: האם מאלקין. לאהוב אותה (2015) - בתפקיד: לאורל האסטר. הרומן של מגי (2016) - בתפקיד: ג'ורג'ט. אנשים קשים (2016) - סדרת טלוויזיה - בתפקיד: שרה נוסבאום. קינגסמן: מעגל הזהב (2017) - בתפקיד: פופי. סודות הפרברים (2017) - בתפקיד: רוז/ מרגרט. מעשה פלאים (2017) - בתפקיד: ליליאן מאייהו/ רוז. בל קנטו (2018) - בתפקיד: רוקסאן קוס. גלוריה בל (2019) - בתפקיד: גלוריה בל. אחרי החתונה (2019) - תרזה יאנג. האישה בחלון (2021) - קתרין. להיות גלוריה: חיי בדרכים (2020) - גלוריה סטיינם. אוון הנסן היקר (2021) - היידן הנסן. ספיריט בלתי מאולף (2021) - קורה פרסקוט (דיבוב) כשתסיים להציל את העולם‏ (2023) - אוולין. שרפר‏ (2023) - מדליין. הצצה ליחסים (2023) - גרייסי את'רטון-יו החדר הסמוך (אנ') (2024) - בתפקיד: אינגריד. Control ‏ (TBA) - Echo Valley ‏ (TBA) - בתפקיד: קייט גארט. אני אכבוש את מנהטן (1987) - מיני-סדרה - בתפקיד: אינדיה ווסט. סיפורה של ליסי (2021) - בתפקיד: ליסי לנדון. מרי וג׳ורג׳ (אנ') (2024) - בתפקיד: מארי וילרס (אנ') מנומשת מקושקשת, אירה לאווין פאם; עברית - רימונה די-נור. תל אביב: מטר, 2008. ג'וליאן מור, ברשת החברתית אקס (טוויטר) ג'וליאן מור, ברשת החברתית אינסטגרם ג'וליאן מור, במסד הנתונים הקולנועיים IMDb (באנגלית) ג'וליאן מור, באתר "אידיבי", מאגר הידע העברי לקולנוע ישראלי ועולמי ג'וליאן מור, באתר AllMovie (באנגלית) ג'וליאן מור, באתר Rotten Tomatoes (באנגלית) ג'וליאן מור, באתר Box Office Mojo (באנגלית) ג'וליאן מור, באתר Metacritic (באנגלית) ג'וליאן מור, במסד הנתונים הקולנועיים KinoPoisk (ברוסית) ג'וליאן מור, באתר MusicBrainz (באנגלית) אמיר קמינר, מון אמור, באתר ynet, 9 בדצמבר 2009 סיימון הטנסטון, הגרדיאן, ג'וליאן מור לא חוששת להתפשט, באתר הארץ, 21 באוגוסט 2013 אמיר קמינר, ג'וליאן מור: "עם הגיל מבינים שהשיא לא יגיע", באתר ynet, 21 באוגוסט 2013 דודי כספי, הכוכבת החדשה של "קארי", באתר ישראל היום, 25 באוקטובר 2013 אורי קליין, למה ג'וליאן מור שונאת את הוליווד?, באתר הארץ, 14 באוקטובר 2014 מאיה פז‏, שווה זהב: ריאיון מיוחד עם ג'וליאן מור, באתר וואלה, 24 בפברואר 2015 איתמר הנדלמן סמית, משחק זיכרון: ריאיון עם ג'וליאן מור, באתר את, 25 בפברואר 2015 אמיר בוגן, ג'וליאן מור: "פעם הרגשנו שאפשר לעשות סרטים שבאמת רצינו", באתר ynet, 31 במאי 2018 אורי קליין, למה קשה כל כך להסיר מג'וליאן מור את המבט?, באתר הארץ, 15 באפריל 2019 ישי קיצ'לס, לא עוצרת באדום, באתר ישראל היום, 18 באפריל 2019 ג'וליאן מור, באתר אנציקלופדיה בריטניקה (באנגלית) ethnic, Julianne Moore, Ethnicity of Celebs | What Nationality Ancestry Race, ‏2010-05-02 (באנגלית אמריקאית) Soraya Roberts, ‘May December’ Breakout Cory Michael Smith Talks About Turning The Tables on Natalie Portman, GQ, ‏30 בנובמבר 2023 מנומשת מקושקשת; כתבה ג'וליאן מור; איירה לאווין פאם; עברית - רימונה די-נור. אתר הספרי הלאומית. אוחזר ב-19 בדצמבר 2020